Fejlec_uj_Habis_L

Eger Megyei Jogú Város Önkormányzata Közgyűlésének rendelettervezete az Önkormányzat 2018. évi költségvetéséről, módosításának és végrehajtásának rendjéről szóló 3/2018. (II. 23.) önkormányzati rendelet módosításáról

**Tisztelt Közgyűlés!**

A 2018. évi költségvetési rendeletet az államháztartásról szóló 2011. évi CXCV. törvény 34. § (4) bekezdése alapján módosítjuk.

Jelenleg az Önkormányzat Közgyűlésének irányítása alá tartozó költségvetési szervek és az Önkormányzat **2018. IV. negyedévi** előirányzat változásainak átvezetése történt meg a 2018. évi költségvetési rendeleten.

Az előirányzat-módosítások érintik a működési- és felhalmozási bevételeket, illetve kiadásokat.

A bevételi- és kiadási főösszeg 4.464.224.566 Ft-tal csökken, a 2018. december 31-i **módosított előirányzat 46.250.791.200 Ft**.

A módosított költségvetési mérleg főösszegének változásához a központi támogatások pótelőirányzatai 1.342.591.235 Ft-tal, a közgyűlési döntések –5.285.062.436 Ft-tal, az átvett pénzeszközök és támogatások államháztartáson belülről –908.724.484 Ft-tal, a polgármesteri saját hatáskörű döntések 302.749.177 Ft-tal, valamint az intézményi saját hatáskörű módosítások 84.221.942 Ft-tal járultak hozzá.

Az anyag bemutatja a bevételek és a kiadások címszámok szerinti előirányzat változásait (1. és 2. melléklet), valamint a költségvetési mérleg feladat jogcímenkénti előirányzat módosulását (3., 3/a-3/c. mellékletek).

A rendelet módosítás **4. és 5. mellékletében** bemutatjuk a bevételi és kiadási előirányzatok költségvetési fejezetenkénti változását az előirányzat-nyilvántartásnak megfelelően.

A rendelet módosítás **6. melléklete** a költségvetési szervek és az Önkormányzat létszámkeret módosulását mutatja be.

A polgármesteri és intézményvezetői hatáskörben történt harmadik negyedévi előirányzat módosításokat **a 7-9. mellékletek szemléltetik.**

A rendelettervezet **előzetes hatásvizsgálatát** elvégeztük, melyet külön mellékletként csatolunk.

Kérem a Tisztelt Közgyűlést, hogy a javaslat mellékletei szerinti részletezés és indoklás alapján az Önkormányzat irányítása alá tartozó költségvetési szervekre, valamint az Önkormányzatra vonatkozó módosítási javaslatokat vitassa meg és fogadja el a rendelet módosítását.

Eger, 2019. február 4.

**Habis László sk.**

polgármester

Leírás: K:\!Fejlécek\Polgármester\Fejlec_uj_Habis_L.wmf

**Eger Megyei Jogú Város Önkormányzata 2019.-2022. közötti saját bevételeinek, adósságot keletkeztető ügyleteiből eredő fizetési kötelezettségeinek várható összegéről, továbbá az Önkormányzat 2019. évi költségvetéséről, módosításának és végrehajtásának rendjéről**

**Tisztelt Közgyűlés!**

**I.**

Az államháztartásról szóló 2011. évi CXCV. törvény 29/A. § alapján a helyi önkormányzat évente, legkésőbb a költségvetési rendelet elfogadásáig határozatban állapítja meg a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Eger Megyei Jogú Város Önkormányzata 2019. – 2022. évek közötti saját bevételeinek, valamint az adósságot keletkeztető ügyletekből származó fizetési kötelezettségeinek alakulását a **2. melléklet** mutatja be.

A Közgyűlés által a saját bevételekre és az adósságszolgálatra előző évben elfogadott határozatban szereplő több évre szóló saját bevételi tervet elsősorban az adóbevételek előző évi alakulása, a gazdasági társaságok fejlesztései, továbbá a víziközművek vagyonkezelésének üzemeltetésre történő változtatása miatt módosítottuk.

**II.**

Az Államháztartásról szóló 2011. évi CXCV. törvény 24. § (2) bekezdése alapján elkészült Eger Megyei Jogú Város 2019. évi költségvetési rendelettervezete.

A rendelettervezet tartalmazza az 1-3. mellékletekben részletezve az egyes címszámok előirányzatait mind a bevételekre, mind a kiadásokra vonatkozóan.

A 4-8-as mellékletek taglalják az **európai uniós támogatással megvalósuló programok, projektek** bevételeit és kiadásait, **a fennálló hitelek törlesztésének alakulását** a futamidő végéig, a **kezességvállalásokból fennálló kötelezettségeket és a tervezett fejlesztési feladatokhoz kapcsolódó, várhatóan adósságot keletkeztető ügyleteket, a létszám alakulását.**

Külön kimutatás készült a többéves kihatású előirányzatokra, az előirányzat-felhasználási tervre, a központi támogatások jogcím szerinti részletezésére, a hitelek, kölcsönök törlesztésének várható alakulására, a közvetett támogatásokra, az intézményfinanszírozásra, az EVAT Zrt kezelésében lévő önkormányzati vagyon hasznosításával összefüggő bevételekre és kiadásokra, valamint a költségvetési évet követő három év tervezett előirányzatainak bemutatására.

Mindezeket az információkat szöveges indoklással támasztjuk alá.

A költségvetés összeállítása során kiindulásként a várható bevételeket határoztuk meg, mely a tervezett kiadások forrását jelenti. A saját bevételeket mind az intézményeknél, mind az önkormányzatnál körültekintően, több körben véglegeztük.

A legnagyobb volument jelentő adóbevételek esetében a 2018. évi teljesítési adatokból indultunk ki, figyelemmel az egyszeri bevételekre.

A költségvetésben az Mötv. előírása alapján működési hiány nem tervezhető. A költségvetési mérleg egyensúlyának megteremtéséhez, a fejlesztések egy részének finanszírozására 523,3 millió Ft összegű előző évi maradvány bevonására volt szükség.

A költségvetés előkészítése során a bevételi és kiadási előirányzatok felülvizsgálatával biztosítottuk a költségvetés jogszabályi előírásoknak való megfelelését. A költségvetés belső szerkezete megfelel a város működtetésének és fejlesztési célkitűzéseinek a jogszabályi előírásokhoz igazodóan.

A költségvetési egyensúlyhoz az intézményekkel előzetesen egyeztetett előirányzatok csökkentését is meg kellett lépni. Az önkormányzati feladatokat érintően is szükség volt az előirányzatok felülvizsgálatára, mind a működési, mind pedig a felhalmozási kiadásokat érintően. Ezen kívül 475,45 millió Ft fejlesztési hitelfelvétel is szerepel a költségvetés bevételei között. A költségvetés főösszege 40.964 millió Ft, melyből a fejlesztési kiadások 24.719 millió Ft-ot tesznek ki, ami 60,3%-os fejlesztési arányt jelent.

A fejlesztési kiadásokon belül a 2014-2020-as uniós időszak pályázatai és a Modern Városok Program feladatainak előirányzatai a meghatározóak. 2019-ben be kell fejezni az infrastrukturális fejlesztési pályázatot, és a BM keretből 2018. végén biztosított 1.145 millió Ft összegű támogatási okirat szerinti fejlesztéseket. Az eddigi és a 2019-re tervezett fejlesztési hitel adósságszolgálata a további években 380-416 millió Ft éves törlesztő részleteket jelent.

A tartalék előirányzatok egy része a gazdálkodás biztonságát, a változásokhoz való alkalmazkodást szolgálja, de jelentős a pályázati források kiegészítéséhez biztosított tartalék előirányzat is.

A rendelettervezet **előzetes hatásvizsgálatát** elvégeztük, melyet külön mellékletben csatolunk (**2. melléklet**).

Kérem a Tisztelt Közgyűlést, hogy a 2019. évi költségvetési rendelettervezetet tárgyalja meg és fogadja el.

Eger, 2019. február 7.

**Habis László**

polgármester



**TÁJÉKOZTATÓ**

**a 2018. december havi polgármesteri és intézményvezetői saját hatáskörben**

**végrehajtott előirányzat módosításokról**

**Tisztelt Közgyűlés!**

Az államháztartásról szóló 2011. évi CXCV. törvény 34. § rendelkezései értelmében elkészítettük az Önkormányzat 2018. évi költségvetéséről, módosításának és végrehajtásának rendjéről szóló 3/2018. (II. 23.) számú önkormányzati rendelet 8. §-ban és a 14. §-ban biztosított előirányzat-módosítási hatáskörben hozott intézményvezetői és polgármesteri döntésekről szóló tájékoztatót. A csatolt mellékletek a 2018. december havi döntéseket mutatják be az alábbiak szerint:

* Polgármesteri hatáskörben történt előirányzat módosítások

**fejezetek között (1. melléklet)**

* Polgármesteri hatáskörben történt előirányzat módosítások

**II.** **fejezeten belül (2. melléklet)**

* Polgármesteri hatáskörben történt előirányzat módosítások

működési bevétel terhére **(3. melléklet)**

* Intézményvezetői hatáskörben történt előirányzat módosítások

**(4. melléklet)**

Kérem a Tisztelt Közgyűlést, hogy a tájékoztatót szíveskedjen tudomásul venni.

Eger, 2019. január 31.

**Habis László sk.**

**Polgármester**

H:\asztalon\egyéb anyagok\fejléc PM.wmf

**\_\_\_\_\_napirend**

**ELŐTERJESZTÉS**

**az EVAT Egri Vagyonkezelő és Távfűtő Zrt. részére 2018. évben, a Parkolóház üzemeltetéséhez nyújtott, működési célú támogatás elszámolásáról**

***Tisztelt Közgyűlés!***

Eger Megyei Jogú Város Önkormányzata az Önkormányzat 2018. évi költségvetéséről, módosításának és végrehajtásának rendjéről szóló 3/2018. (II.23.) önkormányzati rendelete alapján 47 000 000,- Ft, azaz Negyvenhétmillió forint összegű működési célú támogatást nyújtott az EVAT Egri Vagyonkezelő és Távfűtő Zrt. részére, amellyel támogatni kívánta a gazdasági társaság Parkolóház üzemeltetésével összefüggő feladatait.

Az Önkormányzat és az EVAT Zrt. között létrejött megállapodás 6. pontjában foglaltak szerint a gazdasági társaság köteles legkésőbb 2019. március hó 31. napjáig a támogatás felhasználásáról elszámolást készíteni és azt a támogató részére megküldeni. A támogatás felhasználását alátámasztó dokumentumokat az EVAT Zrt. a Polgármesteri Hivatal Vagyongazdálkodási Irodájára benyújtotta, a számlaösszesítő táblázat az előterjesztés mellékletét képezi.

A benyújtott elszámolást és az annak alapját képező bizonylatokat az Önkormányzat belső ellenőrei és a Vagyongazdálkodási Iroda munkatársai megvizsgálták, azt szabályszerűnek ítélve elfogadták.

**Kérem a Tisztelt Közgyűlést, hogy fogadja el az alábbi határozati javaslatot.**

Eger, 2019. január 29.

**Habis László**

Eger Megyei Jogú Város

Polgármestere

H:\asztalon\egyéb anyagok\fejléc PM.wmf

**\_\_\_\_\_napirend**

**ELŐTERJESZTÉS**

**az ARNAUT PASA FÜRDŐJE Gyógyászati Kft. részére 2018. évben nyújtott működési célú támogatás elszámolásáról**

***Tisztelt Közgyűlés!***

Eger Megyei Jogú Város Önkormányzata az Önkormányzat 2018. évi költségvetéséről, módosításának és végrehajtásának rendjéről szóló 3/2018. (II.23.) önkormányzati rendelete alapján 20 500 000,- Ft, azaz Húszmillió-ötszázezer forint összegű működési célú támogatást nyújtott az ARNAUT PASA FÜRDŐJE Gyógyászati Kft. részére, amellyel támogatni kívánta a gazdasági társaság 2018. évi működését.

Az Önkormányzat és az ARNAUT PASA FÜRDŐJE Gyógyászati Kft. között létrejött megállapodás 5. pontjában foglaltak szerint a gazdasági társaság köteles legkésőbb 2019. január hó 31. napjáig a támogatás felhasználásáról elszámolást készíteni és azt a támogató részére megküldeni. A támogatás felhasználását alátámasztó dokumentumokat az ARNAUT PASA FÜRDŐJE Gyógyászati Kft. a Polgármesteri Hivatal Vagyongazdálkodási Irodájára határidőben benyújtotta.

Ezt követően, az önkormányzat által nyújtott működési és felhalmozási célú támogatásokról szóló 4/2017. (V.18.) számú Jegyzői Utasítás alapján a belső ellenőrök és a Vagyongazdálkodási Iroda munkatársa feljegyzést készítettek a feltárt hibákról. A gazdasági társaság a hiánypótlásra rendelkezésre álló időben eleget tett a feljegyzésben foglaltaknak, így a benyújtott javított elszámolást és az annak alapját képező bizonylatokat szabályszerűnek ítélve elfogadták az Önkormányzat belső ellenőrei és a Vagyongazdálkodási Iroda munkatársai.

**Kérem a Tisztelt Közgyűlést, hogy fogadja el az alábbi határozati javaslatot.**

Eger, 2019. január 30.

**Habis László**

Eger Megyei Jogú Város

Polgármestere

H:\asztalon\egyéb anyagok\fejléc PM.wmf

**\_\_\_\_\_napirend**

**ELŐTERJESZTÉS**

**Előterjesztés az EGER TERMÁL Fürdőüzemeltető Kft. részére 2018. évben nyújtott működési célú támogatás elszámolásáról**

***Tisztelt Közgyűlés!***

Eger Megyei Jogú Város Önkormányzata az Önkormányzat 2018. évi költségvetéséről, módosításának és végrehajtásának rendjéről szóló 3/2018. (II.23.) önkormányzati rendelete alapján 82.200 000,-Ft összegű működési célú támogatást nyújtott az EGER TERMÁL Fürdőüzemeltető Kft. részére, amellyel támogatni kívánta a gazdasági társaság 2018. évi működését, az EGER TERMÁL Kft. székhelyének és telephelyeinek üzemeltetése céljából. A 2018. április 4. napján megkötött szerződést a felek 2018. július 17. napján kettő pontban módosították:

* az Önkormányzat 850.000.-Ft összegű támogatást nyújtott a Heves Megyei Rendőr-Főkapitányság 2018. augusztus 13. napján aláírt együttműködése alapján a bűncselekmények, valamint a közrendet, közbiztonságot sértő más jogellenes cselekmények megelőzése, megakadályozása és felderítése céljából, kiemelt figyelmet fordítva a jelentős turistaforgalmat bonyolító Eger Termálfürdő területére, melyet az Eger Termál Kft. üzemeltet.
* az EGER TERMÁL Kft. Eger MJV Közgyűlése 214/2018. (VI.28.) határozatában kapott felhatalmazás alapján értékesítette az Önkormányzat részére az egri 6464 és 6465 hrsz-ú ingatlanokat összesen 16.411.200,-Ft+ÁFA vételár ellenében.

A fentieknek megfelelően a megállapodás 1. módosításában az EGER TERMÁL Kft. részére eredetileg nyújtott 82.200 000,-Ft működési célú támogatás összege összesen 17.261.200,-Ft-al csökkent, ezáltal **a Társaság 2018. éves működési támogatásának összege** **64.938.800,-Ft.**

Az Önkormányzat és az EGER TERMÁL Kft. között létrejött megállapodás 6. pontjában foglaltak szerint a gazdasági társaság köteles legkésőbb 2019. január hó 31. napjáig a támogatás felhasználásáról elszámolást készíteni és azt a támogató részére megküldeni. A támogatás felhasználását alátámasztó dokumentumokat az EGER TERMÁL Kft. a Polgármesteri Hivatal Vagyongazdálkodási Irodájára határidőben benyújtotta.

Ezt követően, az önkormányzat által nyújtott működési és felhalmozási célú támogatásokról szóló 4/2017.(V.18.) számú Jegyzői Utasítás alapján az Önkormányzat belső ellenőrei és a Vagyongazdálkodási Iroda munkatársai a benyújtott elszámolást és az annak alapját képező bizonylatokat szabályszerűnek ítélve elfogadták.

**Kérem a Tisztelt Közgyűlést, hogy fogadja el az alábbi határozati javaslatot.**

Eger, 2019. január 31.

**Habis László**

Eger Megyei Jogú Város

Polgármestere



**Előterjesztés**

**nem lakás célú helyiségek nyílt versenyeztetési eljárás útján történő bérbeadásáról**

***Tisztelt Bizottság !***

Az önkormányzat tulajdonában levő üres helyiségek hasznosítását és a bérleti jog folytatásának feltételeit Eger MJV Közgyűlésének az önkormányzat vagyonáról és a vagyongazdálkodásról szóló 35/2015. (X.30.) önkormányzati rendelete (továbbiakban: Rendelet), szabályozza.

A Rendelet 19. § (1) bekezdése kimondja, hogy:

*Nem lakás célú helyiséget nyílt versenyeztetés útján, valamint az e rendeletben szabályozott esetekben zárt versenyeztetés útján, vagy közvetlenül lehet bérbe adni.*

A Rendelet 20. § (1) bekezdése kimondja, hogy:

*(1) Az üres, vagy a korábbi bérleti jogviszony, bérleti jog megszűnését követően üressé váló helyiség versenyeztetési eljárás során történő bérbeadásakor alkalmazandó induló éves bérleti díj minimális mértékét az ingatlan tulajdonosa által a 6. § (2) bekezdése alapján készíttetett forgalmi értékbecslés alapján megállapított aktuális forgalmi érték 12%-a, és a helyiség városon belüli elhelyezkedése szerinti övezeti besorolásától függően meghatározott mértékű eltérés alapján kell meghatározni.*

*A negatív irányú eltérés mértéke az alábbi lehet:*

*3.1. I. övezet: maximum 3%*

*3.2. II. övezet: maximum 5%*

*3.3. III. övezet: maximum 7%*

*3.4. IV. övezet: maximum 8%*

A bérleti díjból további kedvezmény adható preferált üzleti profilra. Az eljárás nyilvános, valamennyi ajánlattevő számára egyenlő esélyt kívánunk teremteni a szükséges információk nyújtásával a megalapozott licitálásra.

**Ingatlanok adatai:**

**Eger, Deák F. u. 2. sz. alatt található 16 m2 műhely (egri 6872/A/6 hrsz)**

Az ingatlan forgalmi értéke: 4.337.000,- Ft

Induló éves bérleti díj (nettó) III.övezet 5%: 216.850,- Ft

Pályázati biztosíték: 54.210,- Ft

**Eger, Bajcsy Zs. u. 1.** alatt található 35m2 üzlet (egri 4937/B/3 hrsz.)

Az ingatlan forgalmi értéke (nettó): 13.280.000,- Ft

Induló éves bérleti díj (nettó) I.övezet 9%: 1.195.200,- Ft

Pályázati biztosíték: 298.800,- Ft

A versenyeztetési eljárás lefolytatását a Rendelet külön szabályozza.

Licitálni a bérleti díjra lehet, mely évente a fogyasztói árindex mértékével megegyező mértékben emelkedik. A bérleti időtartamot 10 évre határozzuk meg. Az üzlethelyiségek üresen kerülnek bérbeadásra.

**Kérem a Tisztelt Bizottságot, hogy fogadja el a döntési javaslatot.**

Eger, 2019. február 05.

**Orosz Lászlóné sk.**

**Városgazdálkodási Bizottság elnöke**

VÁROSGAZDÁLKODÁSI BIZOTTSÁG

**Előterjesztés**

**a Remenyik Zsigmond utcában lévő sorgarázs déli részén található egri 6916/10 hrsz-ú ingatlan egy részének nyílt versenyeztetési eljárás útján történő értékesítéséről**

**Tisztelt Bizottság!**

Eger Megyei Jogú Város Önkormányzatának kizárólagos tulajdonát képezi az egri 6916/10 hrsz-ú, 5.613 m2 alapterületű, „kivett közterület” megnevezésű ingatlan. Az Önkormányzathoz kérelem érkezett, mely szerint gépkocsi tároló építése céljából kívánják megvásárolni az ingatlan 26 m2 nagyságú részét.

A Városképi és Környezetvédelmi Bizottság saját hatáskörben eljárva a 31/2018. (V.14.) számú döntésével elvi hozzájárulását adta Eger Megyei Jogú Város Helyi Építési Szabályzatáról szóló 4/2016. (II.26.) számú önkormányzati rendelet módosításához a Hatvani hóstya városrészt érintően az Eger, Remenyik Zsigmond utcában található sorgarázs melletti 6916/10 hrsz-ú közterület 26 m2 nagyságú részterületének értékesítése és új gépjármű tároló építése kapcsán.

Az önkormányzat vagyonáról és a vagyongazdálkodásról szóló 35/2015. (X.30.)rendelet (továbbiakban: Vagyonrendelet) 6. § (1) bekezdése szerint az önkormányzati vagyon elidegenítésére, megterhelésére irányuló döntést megelőzően az adott vagyontárgy forgalmi értékét meg kell határozni. Tájékoztatom a Tisztelt Bizottságot, hogy a 89/2018 (VI.20.) VGB döntésben már hozzájárulását adta az ingatlanrész versenyeztetési eljárás útján történő értékesítéséhez a forgalmi értékbecslésben megállapított 28.100,- Ft/m2 fajlagos érték figyelembe vételével.

A Vagyonrendelet 4. § (1) bekezdésének a) pontja értelmében vagyonnal való rendelkezésnek minősül az Önkormányzat tulajdonában álló dolog, vagy az Önkormányzatot illető vagyonelem tekintetében fennálló jog vagy kötelezettség megváltoztatása vagy megszüntetése körében a vagyon elidegenítése. A Vagyonrendelet 42. § (1) bekezdése alapján az Önkormányzat tulajdonát képező, forgalomképes ingatlanok elidegenítése versenyeztetéssel, kivételes esetben közvetlen értékesítéssel történhet természetes személy vagy átlátható szervezet részére.

Eger Megyei Jogú Város Polgármesteri Hivatala Vagyongazdálkodási Irodája által 2018. július 20. napjára és 2018. október 26. napjára kiírt nyílt versenyeztetési eljárások érdeklődés hiányában sikertelenül zárultak. **A Vagyonrendelet 42. § (8) bekezdése értelmében a második sikertelen versenyeztetési eljárás lefolytatása után az induló vételár tekintetében 10%-os mértékű csökkentés alkalmazható.** A rendelkezés alapján, a sikertelen versenyeztetési eljárásokat követően indokolt a fajlagos érték 25.290,- Ft-ra történő csökkentése.

Tekintettel arra, hogy jelenleg a fenti ingatlan az önkormányzat törzsvagyonát képezi, az értékesítést megelőzően az ingatlan törzsvagyoni körből történő kivonása szükséges, melyre vonatkozó vagyonrendelet-módosításról a közgyűlés külön fog dönteni.

Amennyiben a Városgazdálkodási Bizottság döntése alapján a versenyeztetési eljárás sikeresen zárul, a nyertes ajánlattevő saját költségen elkészítteti a telekmegosztáshoz szükséges változási vázrajzot, amely alapján az értékesítés megtörténhet.

**Kérem a Tisztelt Bizottságot, hogy fogadja el az alábbi döntési javaslatot.**

Eger, 2019. február 1.

**Orosz Lászlóné sk.**

a Városgazdálkodási Bizottság Elnöke